Pengurusan saluran pernafasan

Pengurusan saluran pernafasan ialah satu set gerakan dan prosedur perubatan yang dilakukan untuk mencegah sesuatu halangan di saluran pernafasan pada manusia. Mangsa haruslah membuka mulut dengan luas agar laluan terbuka untuk pertukaran gas oksigen dan karbon dioksida antara paru-paru pesakit dan atmosfera. Pengurusan saluran pernafasan umumnya terbahagi kepada dua iaitu asas dan lanjutan.

Teknik asas biasanya tidak invasif dan tidak memerlukan peralatan perubatan yang khusus atau latihan lanjutan. Ini termasuk gerakan kepala dan leher untuk mengoptimumkan pengudaraan, menyogok perut (Perasat Heimlich), dan pukulan belakang.

Pengurusan asas 

Pengurusan saluran pernafasan asas melibatkan gerakan yang tidak memerlukan peralatan perubatan khusus (berbeza dengan pengurusan saluran udara lanjutan). Ia digunakan terutamanya dalam pertolongan cemas kerana ia tidak invasif, cepat, dan agak mudah dilakukan. Cara paling mudah untuk menentukan sama ada saluran pernafasan terhalang adalah dengan menilai sama ada pesakit boleh bercakap atau tidak.

Rawatan 

Rawatan termasuk gerakan yang berbeza, bertujuan untuk mengeluarkan benda asing yang menghalang saluran pernafasan. Halangan jenis ini seringkali berlaku apabila seseorang sedang makan atau minum. Kebanyakan protokol moden, termasuk Persatuan Jantung Amerika, Palang Merah Amerika dan Majlis Resusitasi Eropah, mengesyorkan beberapa peringkat, direka cipta untuk mengenakan lebih banyak tekanan. Kebanyakan protokol mengesyorkan terlebih dahulu untuk menggalakkan mangsa membuat batuk dengan kuat mengikut kemampuan. Hal ini boleh memberi mereka "peluang" untuk mengeluarkan benda asing yang tersangkut secara spontan jika mereka batuk dengan sekuat-kuatnya. Jika saluran pernafasan seseorang itu terus tersekat, gerakan yang lebih kuat seperti menepuk keras di belakang dan penyogokan (penekanan) perut (Perasat Heimlich) amat digalakan. Sesetengah garis panduan mengesyorkan berselang-seli antara penyogokan perut dan tamparan belakang manakala yang lain mengesyorkan yang sama bermula dengan tamparan belakang dahulu. Jika mangsa berkedudukan condong ke hadapan kemungkinan benda asing itu kembali ke saluran pernafasan apabila naik.

Menekan bahagian abdomen secara paksa boleh dilakukan pada diri sendiri dengan bantuan objek berhampiran, contohnya: dengan bersandar di atas kerusi. Bagaimanapun, apabila mangsa tercekik adalah diri sendiri, salah satu pilihan yang lebih dipercayai ialah penggunaan mana-mana peranti anti-tercekik tertentu. Pada orang dewasa, terdapat bukti terhad bahawa kedudukan kepala ke bawah boleh digunakan untuk rawatan diri ketika sesak nafas dan nampaknya menjadi pilihan hanya jika olah gerak yang lain tidak berfungsi.Sebaliknya, pada kanak-kanak di bawah satu tahun adalah disyorkan bahawa kanak-kanak itu diletakkan dalam kedudukan kepala ke bawah.

Pengurusan lanjutan 

Berbeza dengan olah gerakan asas pengurusan saluran pernafasan seperti kecondongan kepala atau menolak rahang, pengurusan saluran udara lanjutan bergantung pada penggunaan peralatan perubatan. Pengurusan saluran udara lanjutan boleh dilakukan dengan peranti saluran udara kemasukan buta atau dengan visualisasi glotis dengan menggunakan laringoskop. Pengurusan saluran udara lanjutan kerap dilakukan pada mereka yang mempunyai cedera kritikal, mereka yang mempunyai penyakit paru-paru yang meluas, atau pesakit yang dibius untuk memudahkan pengoksigenan dan pengudaraan mekanikal. Selain itu, pelaksanaan sistem cuffing digunakan untuk mengelakkan kemungkinan sesak nafas atau halangan saluran pernafasan.

Penyingkiran benda asing 
Pengambilan dan aspirasi benda asing merupakan masalah biasa dan berbahaya bagi kalangan kanak-kanak kecil. Ia kekal sebagai salah satu punca utama kematian kanak-kanak di bawah umur 5 tahun di dunia. Makanan biasa (lobak merah bayi, kacang tanah, dll.) dan objek yang ada di rumah (syiling, logam, dll.) mungkin termasuk/tertelan dalam pelbagai peringkat saluran pernafasan dan menyebabkan halangan yang ketara pada saluran pernafasan. Tersumbat sepenuhnya saluran pernafasan merupakan aspek kecemasan perubatan. Semasa krisis sedemikian, penjaga boleh cuba membuat pukulan ke belakang, menyogok perut, atau perasat Heimlich untuk mengeluarkan objek yang sengaja atau tidak sengaja ditelan dan memulihkan aliran udara ke dalam paru-paru.

Di hospital, pengamal penjagaan kesihatan akan membuat diagnosis aspirasi benda asing daripada sejarah perubatan dan penemuan pemeriksaan fizikal. Dalam sesetengah kes, pembekal akan memesan radiografi dada, yang mungkin menunjukkan tanda-tanda terperangkap udara dalam paru-paru yang terjejas. Dalam pengurusan saluran udara lanjutan, objek asing yang disedut, ditelan, dimakan atau dimasukkan, akan dikeluarkan dengan menggunakan alat sedutan plastik ringkas (seperti hujung sedutan Yankauer) atau pemeriksaan terus saluran pernafasan dengan laringoskop atau bronkoskop. Jika penyingkiran tidak mustahil dilakukan, kaedah pembedahan lain harus dipertimbangkan untuk mangsa.

Rujukan

Bacaan lanjut 

 

WPPER
 P